సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆ సినిమాలో ‘అన్నా హజారే’ పేరు వద్దు
‘చార్లీ కేే చక్కర్ మే’ సినిమాలో అన్నా హజారే పేరు వాడడాన్ని సెన్సార్ సభ్యులు తప్పు పట్టారట
TNN | Updated:
Oct 31, 2015, 07:11PM IST
బాలీవుడ్ నటుడు నసీరుద్దీన్ షా నటించిన ‘చార్లీ కే చక్కర్ మే’ అనే సినిమాను ఇటీవలే సెన్సార్‌ సభ్యులు చూశారు. ఈ క్రమంలో వారు సినిమాకి సంబంధించి కొన్ని సీన్స్‌కు కట్ చెబుతూనే.. ఆ చిత్రంలో పలు చోట్ల వాడిన ‘అన్నా హజారే’ పేరును తొలిగించమని కూడా చెప్పారట. అయితే.. తాము ఆయన పేరును అభ్యంతరకరమైన రీతిలో ఏమీ వాడలేదని నిర్మాత కరణ్ అరోరా తెలిపారు. ఆయా సీన్స్‌లో ఆయన పేరును కచ్చితంగా వాడాల్సిందే...లేకపోతే కథ ప్రాధాన్యత దెబ్బతింటుంది అని కూడా ఆయన అన్నారు. ఈ విషయంలో తాము సెన్సార్ సభ్యులను కలిసి వివరణ ఇచ్చామని.. అయితే వారు అంగీకరించలేదని.. ఆయన తెలిపారు. ‘‘ఈ చిత్రంలో హింస ఎక్కువగా ఉన్న మాట నిజమే. కథను బట్టి అది అవసరం. అందుకే సినిమాకు సెన్సార్ అధికారులు ‘ఏ’ సర్టిఫికెట్ ఇచ్చారు. అయితే హజారే పేరు వాడడంలో అభ్యంతరమేముందో మాకు ఇప్పటికీ అర్థం కావడం లేదు. మళ్లీ మేం రీ పిటీషన్ పెట్టాం. దీని వల్ల సినిమా ఆలస్యమయ్యే అవకాశం ఉంది’’ అని నిర్మాత అరోరా చెప్పారు. మనీష్ శ్రీవాస్తవ దర్శకత్వంలో రూపొందుతున్న ఈ థ్రిల్లర్‌లో నసీరుద్దీన్ షా ఒక పవర్‌ఫుల్ పోలీసాధికారి పాత్రలో నటిస్తున్నారట.